Document ID: 32005R0893

UREDBA KOMISIJE (ES) št. 893/2005
z dne 14. junija 2005
o spremembi Uredbe (ES) št. 1520/2000 glede nekaterih zneskov, določenih v členu 14 Uredbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti prvega pododstavka člena 8(3),
ob upoštevanju naslednjega:
(1)
Izkušnje, pridobljene od pristopa novih držav članic 1. maja 2004 naprej, kažejo, da je večji delež plačil izvoznih nadomestil dodeljen iz rezerve, navedene v prvem pododstavku člena 14(1) Uredbe Komisije (ES) št. 1520/2000 z dne 13. julija 2000 o določitvi skupnih podrobnih pravil za uporabo sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in o merilih za določanje višine takšnih nadomestil (2).
(2)
Zaradi zagotovitve zadostne količine razpoložljivih sredstev je treba rezervo za vsako proračunsko leto iz člena 14(1) Uredbe (ES) št. 1520/2000 povečati. Poleg tega je treba prag, določen v členu 14(3) navedene uredbe, pri katerem lahko Komisija začasno zadrži uporabo rezerve, zvišati.
(3)
Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso našteti v Prilogi I k Pogodbi -
SPREJELA NASLEDNJO UREDBO:
Člen 1
Člen 14 Uredbe (ES) št. 1520/2000 se spremeni:
(a)
V prvem pododstavku odstavka 1 se „35 milijonov eurov“ nadomesti s „40 milijonov eurov“.
(b)
V drugem pododstavku odstavka 3 se „25 milijonov eurov“ nadomesti s „30 milijonov eurov“.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. junija 2005

Labels: 3
17
15
6